राज्यपाल सह झारखंड के विश्वविद्यालयों के कुलाधिपति संतोष कुमार गंगवार ने कोल्हान विश्वविद्यालय (चाईबासा) एवं नीलांबर-पीतांबर विश्वविद्यालय (पलामू) के इतिहास विभाग के लिए झारखंड लोक सेवा आयोग (जेपीएससी) द्वारा अनुशंसित अभ्यर्थियों के कागजातों की शीघ्र जांच कर उनकी नियुक्ति का निर्देश दिया. झारखंड लोक सेवा आयोग द्वारा कोल्हान विश्वविद्यालय (चाईबासा) के इतिहास विभाग के लिए 17 सहायक प्राध्यापकों एवं नीलांबर-पीतांबर विश्वविद्यालय (पलामू) के इतिहास विभाग में 11 सहायक प्राध्यापकों की नियुक्ति की अनुशंसा की गयी है. दो दिन पहले झारखंड के पूर्व मुख्यमंत्री बाबूलाल मरांडी ने इस संदर्भ में राज्यपाल का ध्यान आकृष्ट कराया था.